《赠开先悟老述情三颂自掀持淡泊不事化缘夜坐》
宋代·王洋

放怀澹泊省拘持，应物无方自不疑。
我国晏然君莫问，他心通处我为谁。
静无淮浦他年梦，老与庐山宿命期。
到了百年俱任运，世间屈曲自推移。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。